**STS-134** bija Space Shuttle Endeavour pēdējā ekspedīcija, kas sākās 2011. gada 16. maijā. Starptautiskās kosmosa stacijas (SKS) lidojumu programmā šī apgādes misija apzīmēta kā **ISS-ULF6**.
Šis bija priekšpēdējais *Space Shuttle* lidojums; pēdējais sākās 2011. gada 8. jūlijā misijā STS-135.

STS-134 misijas galvenais uzdevums bija stacijā nogādāt kravas ar kravas platformu ExPRESS Logistics Carrier 3, kā arī zinātnisko instrumentu Alpha Magnetic Spectrometer. Veiktas četras iziešanas kosmosā.

Apkalpe
-------

Kosmoplāna *Endeavour* apkalpe augšupceļā un lejupceļā:

| Kosmonauts | Virz.¹ | Amats | Lidojums pēc skaita | Valsts /organizācija |
| --- | --- | --- | --- | --- |
| Marks Kelijs (*Mark E. Kelly*) | ↑↓ | komandieris | 4. | Karogs: Amerikas Savienotās Valstis ASVNASA |
| Gregorijs Džonsons (*Gregory H. Johnson*) | ↑↓ | pilots | 2. | Karogs: Amerikas Savienotās Valstis ASVNASA |
| Maikls Finks (*Michael Fincke*) | ↑↓ | misijas speciālists 1 | 3. | Karogs: Amerikas Savienotās Valstis ASVNASA |
| Roberto Vitori (*Roberto Vittori*) | ↑↓ | misijas speciālists 2 | 3. | Karogs: Itālija ItālijaESA |
| Endrū Feistels (*Andrew J. Feustel*) | ↑↓ | misijas speciālists 3 | 2. | Karogs: Amerikas Savienotās Valstis ASVNASA |
| Gregorijs Šamitofs (*Gregory Chamitoff*) | ↑↓ | misijas speciālists 4 | 2. | Karogs: Amerikas Savienotās Valstis ASVNASA |
| ¹ — lidojuma virziens: ↑ (augšup) vai ↓ (lejup) |

Rezerves apkalpe
----------------

Tāpat kā citiem pēdējiem *Space Shuttle* lidojumiem, arī šim netika gatavota dublieru apkalpe.

2011. gada 13. janvārī *Endeavour* komandiera Marka Kelija sieva kongresmene Gabriele Grifordsa tika smagi sašauta tikšanās laikā ar vēlētajiem, tādēļ viņš pameta sagatavošanos lidojumam, lai būtu kopā ar sievu. Marks vēl netika atcelts no STS-134 misijas, bet Frederiks Starkovs tika norīkots kā rezerves komandieris. 4. februārī Kelijs atsāka gatavoties lidojumam.

Derīgā krava
------------

*Endeavour* kravu izvietojums
### *AMS-02*

*Endeavour* kravas telpas apakšējā daļā atradās Alfa magnētiskais spektrometrs (*AMS-02*). Tas paredzēts kosmiskā starojuma un elementārdaļiņu pētniecībai.

Moduļa masa ir 6,7 tonnas un tas satur lielu pastāvīgo magnētu. Misijas laikā *AMS-02* uzstādīja uz stacijas integrētās kopnes S3 segmenta.

### *ExPRESS Logistics Carrier 3*

Vaļējā kravas platforma ExPRESS Logistics Carrier 3 (*ELC-3*) startā atradās kosmoplāna kravas telpas vidusdaļā. Ar *ELC-3* stacijā tika nogādātas rezerves daļas (*Orbital Replacement Units*, ORU), kas pēc izmēriem vai masas būtu pārāk lielas citiem transportkuģiem. Šie *ORU* iekļāva: augstspiediena gāzes tvertni (*High Pressure Gas Tank*, HPGT), amonjaka tvertnes montāžu (*Ammonia Tank Assembly*, ATA), S joslas antenas apakšsistēmas (*S band Antenna Sub-System Assembly #2 & 3*, SASA), Dextre roku ar *ORU* nomaiņas mehānismu, ASV Aizsardzības departamenta derīgo kravu *Space Test Program Houston 3* un *ELC* paletes kontroliera avionikas rezerves bloku.

### *MISSE*

STS-134 stacijā nogādāja Materials on International Space Station Experiment 8 (*MISSE 8*) atklātā kosmosā eksponējamo materiālu konteineru. Uz zemi atpakaļ atgrieza *MISSE 7*.

### *STORRM DTO*

Pie kosmoplāna saslēgšanās sistēmas *Orbiter Docking System* (ODS) bija piemontēta sensora sistēma *Sensor Test for Orion Relative-Navigation Risk Mitigation* (STORRM) *Development Test Objective* (DTO). Ar *STORRM DTO* reālā lidojumā tika izmēģināta projektējamā Orion kosmosa kuģa navigācijas sensora (*Vision Navigation Sensor*) prototipu - lidaru, kā arī augstas izšķirtspējas videokameru (*Docking Camera*).

Pirmsstarta sagatavošana
------------------------

2011. gada 11. martā *Endeavour* tika izvests uz starta laukumu LC-39A.

14. martā, gatavojot *Endeavour* lidojumam, gāja bojā 53 gadu vecais kompānijas United Space Alliance inženieris Džeimss Venovers (*James D. Vanover*). Viņš nokrita no liela augstuma, ieguva lielas traumas un drīz vien nomira. Visi darbi tika pārtraukti, tos atsāka tikai nākamajā dienā.

4. aprīlī startu pārcēla uz 29. aprīli, lai 27. aprīlī startējošais Progress M-10M varētu droši nokļūt stacijā.

29. aprīlī notika *Endeavour* palaišanas pirmais mēģinājums. Vairākas stundas pirms starta tika atklāta kļūme palīgbarošanas iekārtas divos sildītājos. Kosmoplānā ir trīs palīgbarošanas iekārtas, kas nodrošina elektrību hidraulikas darbināšanai. Kuģis var darboties arī ar vienu iekārtu, bet NASA drošības noteikumi prasa, lai nevainojami darbotos visas trīs. Sākotnēji palaišanu pārcēla uz 2. maiju, bet, tā kā palīgbarošanas iekārtu vadības bloks atrodas grūti pieejamā vietā, tad speciālistiem bija nepieciešams ilgāks laiks, lai novērstu bojājumu, tad startu pārcēla uz ne agrāku kā 10. maiju. Vēlāk starta diena tika noteikta 16. maijs.

Lidojuma gaita
--------------

*Endeavour* starts
### 1. diena, pacelšanās

16. maijs 12:56 — 19:56 UTC

*Endeavour* startēja 2011. gada 16. maijā 12:56:28 UTC no Kenedija kosmosa centra starta kompleksa 39A. Pēc ieiešanas orbītā tika atvērta kosmoplāna kravas telpa un izvērsta Ku joslas antena.

### 2. diena

17. maijs 03:56 — 18:56 UTC

Apkalpe veica kosmoplāna karstumaizsardzības plāksnīšu inspekciju ar manipulatoram pievienotā stieņa sensoriem. Manipulatoru vadīja Finks, Džonsons un Vitori. Tika veikti *Endeavour* orbitālie manevri, lai tuvotos stacijai.

### 3. diena, saslēgšanās

18. maijs 02:56 — 18:56 UTC

10:14 UTC *Endeavour* saslēdzās ar SKS pie Harmony moduļa adaptera PMA-2. 11:38 tika atvērtas lūkas starp kosmoplānu un staciju.

13:30 UTC ar kosmoplāna manipulatoru, kuru vadīja Finks un Vitori, kravas telpā satvēra *Express Logistics Carrier 3* un izcēla to. 14:43 to pārņēma stacijas manipulators, kuru vadīja Džonsons un Šamitofs. 15:59 kravas platforma tika nogādāta paredzētajā vietā pie integrētās kopnes P3 segmenta, uzstādīšana beidzās 16:18.

Uz zemes izpētot *Endeavour* pārklājuma attēlus, tika atklāti septiņi bojājumi

### 4. diena

19. maijs 02:56 — 18:26 UTC

Pulksten 7 sākās Alfa magnētiskā magnetometra izcelšana no *Endeavour*, ko veica Vitori un Feistels ar kosmoplāna manipulatoru. 07:50 UTC AMS-2 pārņēma stacijas manipulators, kuru vadīja Džonsons un Šamitofs. 09:05 magnetometrs tika nogādāts paredzētajā vietā pie S3 segmenta. 09:45 AMS-2 tika uzstādīts.

### 5. diena, pirmā iziešana kosmosā

20. maijs 02:26 — 17:26 UTC

20. maijā tika veikta pirmā iziešana kosmosā, kuru īstenoja Feistels un Šamitofs. Iziešana sākās 07:10 UTC. Astronauti sākumā devās uz S3 segmentu, kur atvienoja kabeļus no eksperimentu konteinera *MISSE 7*, kas atklātā kosmosā atradās kopš 2009. gada novembra. 08:07 viņi noņēma konteineru un pārnesa to uz *Endeavour* kravas telpu un tur nostiprināja. Tur viņi paņema jaunu *MISSE 8* un pārnesa uz S3. Tur 08:56 UTC Feistels eksperimentu konteineru uzstādīja uz 2. transporta konstrukcijas. Pa to laiku Šamitofs uz S3 uzstādīja papildu apgaismojuma lampu. 09:23 Šamitofs atgriezās slūžu kamerā, kur papildināja skābekļa krājumus.

09:50 UTC astronauti devās uz P1 segmentu, lai novilktu jaunus cauruļvadus no amonjaka tvertnes uz P6 segmentu. Dzesēšanas sistēmā p6 segmentā ir atklāta noplūde, tāpēc dzesēšanas škidruma zudumus tika nolemts papildināt. Vispirms astronauti novilka 5 m garu cauruli starp P3 un P4. Pēc tam viņi ar caurulēm savienoja P1 un P6. Šos darbus viņi beidza 10:38 UTC.

Nākamais astronautu uzdevums bija uzstādīt sakaru antenas moduļa Destiny ārpusē. 11:23 bija uzstādīta pirmā antena, 11:35 — otrā. Vēl viņiem vajadzēja pievienot kabeļus antenām. 11:43 izgāja no ierindas Šamitofa skafandra oglekļa dioksīda līmeņa sensors. Lidojuma vadītāji nolēma beigt iziešanu kosmosā. Viņi savāca instrumentus un devās uz slūžu kameru. Iziešana beidzās 13:29.

### 6. diena

21. maijs 01:26 — 17:26 UTC

Tika veikta kosmoplāna karstumizolācijas pārklājuma papildu apskate ar manipulatora pagarinātājstieni ar sensoriem.

Notika sakaru seanss ar Romas pāvestu Benediktu XVI. Viņš runāja angliski un itāliski. Astronautiem tika pieškirts arī papildu laiks atpūtai.

Izanalizējot *Endeavour* pārklājuma uzņemtos attēlus, tika secināts, ka bojājumi nav kritiski kosmoplāna drošībai.

### 7. diena, otrā iziešana kosmosā

22. maijs 01:26 — 16:56 UTC

22. maijā notika misijas otrā iziešana kosmosā , kuru veica Feistels un Finks. Iziešana sākās 06:05 UTC. Vispirms viņi devās uz fermas P spārnu, kur savienoja pēdējo amonjaka cauruļvadu starp P3 un P4 segmentu. 07:16 Feistels atvēra vārstu, lai sāktu amonjaka pārsūknēšanu. Pavisam no P1 uz P6 tika pārsūknēti 2,27 kg amonjaka. 07:57 pārsūknēšana tika pabeigta un Feistels sāka atvienot un iztīrīt caurules no amonjaka atliekām.

Pa to laiku 07:30 Finks sāka noņemt vākus no saules bateriju pagriešanas mehānisma. Viņam izkrita viena no skrūvēm, kura aizlidoja kosmosā. Viņš pārtrauca darbu, bažījoties, ka skrūves paplāksne varētu būt iekritusi pagriešanas mehānismā. Pēc problēmas apspriešanas lidojuma vadītāji atļāva Finkam turpināt vāku noņemšanu, bet sešu plānoto vāku vietā noņemti tikai četras.

09:24 Feistels pabeidza cauruļvadu atvienošanas darbu un pievienojās Finkam. 09:57 Finks ar īpašu smērvielas pistoli sāka saules bateriju pagriešanas mehānisma iesmērēšanu. Aptuveni 45 minūšu laikā saules baterijas tika pagrieztas par 200°, lai astronauti varētu iesmērēt mehānismu no otras puses. Pa to laiku viņi caurules savienoja sākotnējā konfigurācijā, ko pabeidza pulksten 11.
Feistels uzstādīja aizsargvāku vienam no Dextre kameras objektīviem un ieeļļoja vienu *Dextre* roku. Tikmēr Finks strādāja pie S1 segmenta, kur uzstādīja divus radiatoru stiprinājumus.

12:20 astronauti atgriezās pie mehānisma iesmērēšanas. 13:16 ieeļļošana tika pabeigta. Viņi uzstādīja mehānisma trīs aizsargvākus. Ceturto viņi paņēma līdzi, lai noskaidrotu, kāpēc izkrita skrūve. Ārpuskuģa aktivitātes bija pārsniegušas plānoto laiku par stundu. 14:05 viņi atgriezās slūžu kamerā. Iziešana beidzās 14:12 UTC.

### 8. diena

23. maijs 00:56 — 16:26 UTC

23. maijs apkalpei bija atslodzes diena. Kelijs un Finks piedalījās sakaru seansā ar ASV pilsētas Toksonas skolu. Savukārt itāliešiem Vitori un Nespoli bija noorganizēta telefona saruna ar Itālijas prezidentu Džordžo Napolitano.

SKS 27. ekspedīcijas dalībnieki Dmitrijs Kondratjevs, Ketrina Kolmena un Paolo Nespoli atstāja staciju kosmosa kuģī Sojuz TMA-20 un atgriezās uz zemes.

### 9. diena

24. maijs 00:26 — 15:56 UTC

Apkalpei otro dienu bija laiks atpūtai, kas bija saistīts ar stacijas apkalpes atgriešanos uz zemi un apkalpju dienas režīmu. Astronauti piedalījās divos sakaru seansos.

### 10. diena, trešā iziešana kosmosā

24. maijs 23:56 — 25. maijs 15:56 UTC

25. maijā notika trešā iziešana kosmosā. To veica Feistels un Finks un sākās 05:43 UTC. Vispirms viņi devās uz moduli Zarja. 06:20 viņi sāka noņemt siltumizolāciju zem kuras atrodas vieta, kur jāuzstāda stacijas manipulatora turētājmezglu aptuveni metra diametrā. Astronauti 06:40 atgriezās slūžu kamerā, lai paņemtu turētāju. 06:50 viņi jau bija pie *Zarja* un sāka to uzstādīt. Manipulatora turētājmezglam viņi pievienoja elektrobarošanas un datu pārraides kabeļus. 07:25 darbi tika pabeigti. 07:45 viņi sāka uzstādīt rezerves elektrobarošanas kabeli no ASV uz Krievijas segmentu kreisajā pusē.

08:43 UTC astronauti pie *Destiny* moduļa antenām, kuras tika uzstādītas pirmajā iziešanas reizē, sāka pievienot kabeļus, ko pabeidza 09:20. Pēc tam viņi novilka vēl vienu elektrokabeli stacijas labajā pusē.

Tā kā astronauti bija izpildījuši darbus agrāk kā plānots, viņiem tika doti papildu darbi. Feistels ar infrasarkano kameru uzņēma eksperimentu materiālus uz transportplatformas 3. Savukārt Finks uzlika siltumizolāciju augstspiediena gāzes tvertnei. 12:03 visi darbi bija pabeigti. Iziešana beidzās 12:37 UTC.

### 11. diena

25. maijs 23:56 — 26. maijs 15:56 UTC

Apkalpe veica pēdējo *Endeavour* karstumizolācijas pārklājuma pārbaudi, lai pārliecinātos, ka to nav bojājuši mikrometeorīdi vai kosmiskie atkritumi.

### 12. diena, ceturtā iziešana kosmosā

26. maijs 23:56 — 27. maijs 15:56 UTC

Notika ceturtā iziešana kosmosā, kuru veica Finks un Šamitofs. Iziešana sākās 04:15 UTC. Vispirms viņi devās uz fermas labo spārnu, lai tur nostiprinātu kosmoplāna manipulatora pagarinātājstieni (15 m). Tas kosmoplāniem vairs nebūs vajadzīgs, bet stacijā var noderēt. Pa to laiku pagarinātājstieni ar stacijas manipulatoru izcēla no *Endeavour* kravas telpas un pārnesa uz paredzēto vietu. 05:15 astronauti sāka nostiprināt stieni pie S1 segmenta. 05:42 tas bija piestiprināts.

Nākamais uzdevums bija pagarinātājstienim nomainīt manipulatora pieslēgvietu, jo stacijas manipulatoram tā ir atšķirīga no kosmoplāna manipulatora. 
06:20 Šamitofs piestiprinājās pie stacijas manipulatora un tika pārvietots uz fermas pretējo pusi. Finks paša spēkiem tur nokļuva. 06:49 abi astronauti bija nokļuvuši pie P6 segmenta, kur viņi nomontēja pieslēgvietu *Power and Data Grapple Fixture* (PDGF). 07:15 Finks ar konektoru pārvietojās uz P3 segmentu, kur to nodeva Šamitofam.

08:03 astronauti sāka ceļu atpakaļ uz S1 segmentu. 08:19 Šamitofs sāka nomontēt pieslēgvietu *End Effector Grapple Fixture* (EFGF) no pagarinātājstieņa, ko pabeidza 08:31. Lidojuma vadītāji paziņoja, ka viņi no grafika atpaliek par 45 minūtēm. 09:15 jaunā pieslēgvieta *PDGF* pagarinātājstienim bija pievienota. Pēc plāna nevajadzīgo pieslēgvietu *EFGF* bija paredzēts pārnest uz kosmoplāna kravas telpu un tur nostiprināt, bet laika trūkuma dēļ tika nolemts konektoru pārnest uz slūžu kameru.

Šamitofs devās uz slūžu kameru, lai papildinātu skābekļa krājumus. Pēc tam viņi devās uz kravas platformu ELC-3 pie P3 segmenta. 10:16 Finks sāka atskrūvēt skrūves, kas transportēšanas režīmā turēja *Dextre* rezerves roku. 10:32 darbs tika pabeigts un viņi devās uz slūžu kameru. Iziešana beidzās 11:39 UTC.

Šī bija pēdējā ārpuskuģa aktivitāte *Space Shuttle* programmas vēsturē. Pēdējā lidojumā STS-135 neviena iziešana kosmosā nav paredzēta.

### 13. diena

27. maijs 23:56 — 28. maijs 15:56 UTC

Apkalpe pakoja instrumentus un skafandrus, kurus izmantoja ārpuskuģa aktivitātēs, pārnesa mantas no kosmoplāna uz staciju un pretēji. Veica stacijas gaisa attīrīšanas sistēmas remontu. Notika vairāki sakaru seansi ar Arizonas Universitāti un televīzijas kanāliem.

### 14. diena

28. maijs 23:56 — 29. maijs 15:26 UTC

Apkalpe pabeidza mantu pārnešanu. Ar *Endeavour* dzinējiem stacijas orbīta tika pacelta par 945 m.

29. maijā pēc 11 apkalpes atvadījās. 11:23 UTC tika aizvērtas lūkas start staciju un kosmoplānu.

### 15. diena, atvienošanās

29. maijs 23:26 — 30. maijs 14:56 UTC

30. maijā 03:19 UTC *Endeavour* ar saviem dzinējiem pagrieza stacijas kompleksu atpakaļ par 180° pirmssaslēgšanās konfigurācijā.

03:55 UTC kosmoplāns atvienojās ko stacijas. Pie SKS pavadītais laiks bija 11 dienas 17 stundas 41 minūte. 04:10 *Endeavour* bija attālinājies par 122 metriem. 04:22 sākās tradicionālais stacijas aplidojums. Aplidojums beidzās 05:08 un kosmosa kuģis attālinājās. 05:33 tas bija 3 km attālumā no SKS.

06:39 *Endeavour* dzinēji tika iedarbināti, lai vēlreiz tuvotos stacijai, izmēģinot jaunas navigācijas sistēmas *Sensor Test for Orion Relative Navigation Risk Mitigation* (STORRM) sensorus. *Endeavour* tika vadīts ar paša kosmoplāna navigācijas sistēmu, jaunā sistēma veica tikai datu ievākšanu. 08:22 kosmoplāns atradās 290 m attālumā no stacijas. 08:39 *Endeavour* iedarbināja dzinējus un galīgi atstāja staciju.

### 16. diena

30. maijs 22:56 — 31. maijs 13:56 UTC

Apkalpe gatavojās atgriešanai uz zemi.

### 17. diena, nolaišanās

31. maijs 22:56 — 1. jūnijs 06:35 UTC

1. jūnijā 01:30 apkalpe veica pēdējās sagatavošanās pirms nolaišanās. 02:48 tika aizvērta kosmoplāna kravas telpa.

Bremzēšanas manevrs sākās 05:29, kas ilga 2 minūtes 35 sekundes. 06:35 *Endeavour* nolaidās Kenedija kosmosa centra lidlaukā.

Iziešanas atklātā kosmosā
-------------------------

|  | **Misija** | **Kosmonauti** | **Sākums** (UTC) | **Beigas** | **Ilgums** | **Darbība** |
| --- | --- | --- | --- | --- | --- | --- |
|  | STS-134EVA 1 | Endrū FeistelsGregorijs Šamitofs | 20.05.2011. 07:10 | 20.05.13:29 | 6 stundas 19 minūtes | Noņemts *MISSE 7* eksperimentu konteiners, tā vietā uzstādīts *MISSE 8*. Uzstādīti dzesēšanas sistēmas cauruļvadi uz integrētās kopnes labās puses segmenta. Uzstādītas 2 sakaru antenas moduļa Destiny ārpusē. Darbs netika pabeigts Šamitofa skafandra CO2 līmeņa sensora sabojāšanās dēļ. |
|  | STS-134EVA 2 | Endrū FeistelsMaikls Finks | 22.05.2011. 06:05 | 22.05.14:12 | 8 stundas 07 minūtes | Segmenta P6 radiatoru uzpildīšana ar amonjaku. Saules bateriju pagriešanas mehānisma un Dextre rokas iesmērēšana. |
|  | STS-134EVA 3 | Endrū FeistelsMaikls Finks | 25.05.2011. 05:43 | 25.05.12:37 | 6 stundas 54 minūtes | Uz Zarja uzstādīts stacijas manipulatora turētājmezgls. Novilkti rezerves elektrobarošanas kabeļi no ASV uz Krievijas segmentu. Pabeigta sakaru antenu uzstādīšana pie *Destiny*. |
|  | STS-134EVA 4 | Maikls FinksGregorijs Šamitofs | 27.05.2011. 04:15 | 27.05.11:39 | 7 stundas 24 minūtes | Kosmoplāna manipulatora pagarinātājstieņa nostiprināšana pie stacijas S1 segmenta. Pagarinātājstienim nomainīta pieslēgvieta. Atskrūvēti *Dextre* rezerves rokas stiprinājumi uz ELC-3. |

Atsauces
--------

1. ↑  «NASA Announces Backup Commander For STS-134 Mission». NASA. 2010-01-13. Skatīts: 2010-01-13.
2. ↑  Kelly rejoins Endeavour crew for April flight to space station WILLIAM HARWOOD, CBS News, 2011-02-04 (angliski)
3. ↑  The Sensor Test for Orion RelNav Risk Mitigation Development Test Objective John A. Christian, Heather Hinkel, NASA Johnson Space Center, Sean Maguire, Jacobs Technology
4. ↑  James D. Vanover: Shuttle worker who died in fall identified as engineer Archived 2011-03-17 *Wayback Machine* vietnē. Bianca Prieto and Scott Powers, Orlando Sentinel, 2011-03-14 (angliski)
5. ↑  «Space shuttle STS-134: Engineering problem scrubs launch». *Orlando Sentinel* (angliski). 2011-04-29. Arhivēts no oriģināla, laiks: 2011-05-04. Skatīts: 2011-04-29.
6. ↑  «Shuttle launch slips to at least May 10, possibly later» (angliski). CBS News. 2011-05=02.

Ārējās saites
-------------

* STS-134 NASA mājaslapā

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***STS-134*** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Pilotējamo kuģu lidojumi uz Starptautisko kosmosa staciju |
| --- |
|  |
| Agrāk | 
* STS-88
* STS-96
* STS-101
* STS-106
* STS-92
* Sojuz TM-31
* STS-97
* STS-98
* STS-102
* STS-100
* Sojuz TM-32
* STS-104
* STS-105
* Sojuz TM-33
* STS-108
* STS-110
* Sojuz TM-34
* STS-111
* STS-112
* Sojuz TMA-1
* STS-113
* Sojuz TMA-2
* Sojuz TMA-3
* Sojuz TMA-4
* Sojuz TMA-5
* Sojuz TMA-6
* STS-114
* Sojuz TMA-7
* Sojuz TMA-8
* STS-121
* STS-115
* Sojuz TMA-9
* STS-116
* Sojuz TMA-10
* STS-117
* STS-118
* Sojuz TMA-11
* STS-120
* STS-122
* STS-123
* Sojuz TMA-12
* STS-124
* Sojuz TMA-13
* STS-126
* STS-119
* STS-127
* STS-128
* Sojuz TMA-14
* STS-129
* Sojuz TMA-15
* STS-130
* Sojuz TMA-16
* STS-131
* STS-132
* Sojuz TMA-17
* Sojuz TMA-18
* Sojuz TMA-19
* STS-133
* Sojuz TMA-01M
* Sojuz TMA-20
* STS-134
* STS-135
* Sojuz TMA-21
* Sojuz TMA-02M
* Sojuz TMA-22
* Sojuz TMA-03M
* Sojuz TMA-04M
* Sojuz TMA-05M
* Sojuz TMA-06M
* Sojuz TMA-07M
* Sojuz TMA-08M
* Sojuz TMA-09M
* Sojuz TMA-10M
* Sojuz TMA-11M
* Sojuz TMA-12M
* Sojuz TMA-13M
* Sojuz TMA-14M
* Sojuz TMA-15M
* Sojuz TMA-16M
* Sojuz TMA-17M
* Sojuz TMA-18M
* Sojuz TMA-19M
* Sojuz TMA-20M
* Sojuz MS-01
* Sojuz MS-02
* Sojuz MS-03
* Sojuz MS-04
* Sojuz MS-05
* Sojuz MS-06
* Sojuz MS-07
* Sojuz MS-08
* Sojuz MS-09
* Sojuz MS-11
* Sojuz MS-12
* Sojuz MS-13
* Sojuz MS-15
* Sojuz MS-16
* Crew Dragon Demo-2
* Sojuz MS-17
* SpaceX Crew-1
* Sojuz MS-18
* SpaceX Crew-2
* Sojuz MS-19
* Sojuz MS-20
* Ax-1
* SpaceX Crew-3
* Sojuz MS-21
* SpaceX Crew-4
* SpaceX Crew-5
* Sojuz MS-22↑
* Ax-2
* SpaceX Crew-6
* Sojuz MS-23↓

 | Starptautiskās kosmosa stacijas emblēma |
|  |
| Pašlaik | 
* SpaceX Crew-7
* Sojuz MS-24

 |
|  |
| Plānoti | 
* SpaceX Crew-8
* Sojuz MS-25

 |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 2010.  ·  2011. gada orbitālie starti  ·  2012. **→** |
| --- |
|  |
| Elektro-L № 1 | USA-224 | Kounotori 2 | Progress M-09M (Kedr) | *Kosmos-2470* | USA-225 | Johannes Kepler | **STS-133** (Leonardo) | Kosmos-2471 | ~~Glory ·  Explorer-1 [Prime] ·  KySat-1 ·  Hermes~~ | USA-226 | USA-227 | **Sojuz TMA-21** | Beidou I3 | USA-229 | Resourcesat-2 ·  X-Sat ·  YouthSat | Yahsat 1A ·  Intelsat New Dawn | Progress M-10M | Meridian № 4 | USA-230 | **STS-134** (AMS-2 ·  ELC-3) | Telstar 14R | ST-2 ·  GSAT-8 | **Sojuz TMA-02M** | SAC-D | Rasad 1 | Zhongxing-10 | Progress M-11M | Kosmos-2472 | USA-231 | Shijian 11-03 | **STS-135** (Raffaello ·  PSSC 2) | Tian Lian-1-02 | Globalstar M083 ·  Globalstar M088 ·  Globalstar M091 ·  Globalstar M085 ·  Globalstar M081 ·  Globalstar M089 | GSAT-12 | SES-3 · KazSat-2 | USA-232 | Spektr-R | Beidou I4 | Shijian 11-02 | Juno | ASTRA 1N · BSAT-3c/JCSAT-110R | PakSat-1R | Haiyang 2A | Sič-2 ·  Nigeriasat-X ·  NigeriaSat-2 ·  Rasat ·  Edusat ·  AprizeSat-5 ·  AprizeSat-6 ·  BPA-2 | *Ekspress-AM4* | ~~SJ-11-04~~ | ~~Progress M-12M~~ | GRAIL-A ·  GRAIL-B | ZhongXing-1A | Kosmos-2473 | Arabsat 5C ·  SES-2 | IGS Optical 4 | ATLANTIC BIRD 7 | TacSat-4 | Tiangong 1 | QuetzSat-1 | Kosmos-2474 | Intelsat 18 | W3C | Megha-Tropiques ·  SRMSAT ·  VesselSat1 ·  Jugnu | ViaSat-1 | Galileo IOV PFM ·  Galileo IOV FM2 | NPP ·  RAX-2 ·  DICE 1 ·  DICE 2 ·  AubieSat 1 ·  M-Cubed ·  E1P-U2 | Progress M-13M ·  (Čibis-M) | Shenzhou 8 | Kosmos-2475 ·  Kosmos-2476 ·  Kosmos-2477 | *Fobos-Grunt* ·  *Yinghuo 1* | Yaogan 12 ·  Tianxun 1 | **Sojuz TMA-22** | Shiyan 4 ·  Chuangxin 1-03 | AsiaSat 7 | Mars Science Laboratory | Kosmos-2478 | Yaogan 13 | Beidou I5 | AMOS-5 ·  Luč-5A | IGS Radar-3 | Pléiades 1A ·  ELISA-1 ·  ELISA-2 ·  ELISA-3 ·  ELISA-4 ·  SSOT | NigComSat-1R | **Sojuz TMA-03M** | Ziyuan 1-02C | ~~Meridian № 5~~ | Globalstar M080 ·  Globalstar M082 ·  Globalstar M084 ·  Globalstar M086 ·  Globalstar M090 ·  Globalstar M092 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
NASA kosmiskās programmas un astronauti |
| --- |
|  |
|  Mercury programma(1959—1963) | 
* Shepard
* Grissom
* Glenn
* Carpenter
* Schirra
* Cooper

 |
|  |
|  Gemini programma(1965—1966) | 
* Grissom
* Young
* McDivitt
* White
* Cooper
* Conrad
* Schirra
* Stafford
* Borman
* Lovell
* Armstrong
* Scott
* Cernan
* Collins
* Gordon
* Aldrin
* Bassett†
* See†

 |
|  |
|  Apollo programma(1966—1972) | 
* Aldrin
* Anders
* Armstrong
* Bean
* Borman
* Brand
* Cernan
* Chaffee†
* Collins
* Conrad
* Cunningham
* Duke
* Eisele
* Evans
* Gordon
* Grissom†
* Haise
* Irwin
* Lovell
* Mattingly
* McDivitt
* Mitchell
* Roosa
* Schirra
* Schmitt
* Schweickart
* Scott
* Shepard
* Slayton
* Stafford
* Swigert
* White†
* Worden
* Young

 |
|  |
|  Skylab programma(1973—1979) | 
* Skylab 2 (1973): Conrad, Kerwin, Weitz
* Skylab 3 (1973): Bean, Garriott, Lousma
* Skylab 4 (1973—1974): Carr, Gibson, Pogue

 |
|  |
|  Space Shuttle programma(1972—2011) | 
* *Enterprise* (1977): Haise, Fullerton, Engle, Truly
* *Columbia* (1981—2003): STS-1; STS-2; STS-3; STS-4; STS-5; STS-9; STS-61-C; STS-28; STS-32; STS-35; STS-40; STS-50; STS-52; STS-55; STS-58; STS-62; STS-65; STS-73; STS-75; STS-78; STS-80; STS-83; STS-94; STS-87; STS-90; STS-93; STS-109; STS-107†
* *Challenger* (1983—1986): STS-6; STS-7; STS-8; STS-41-B; STS-41-C; STS-41-G; STS-51-B; STS-51-F; STS-61-A; STS-51-L†
* *Discovery* (1984—2011): STS-41-D; STS-51-A; STS-51-C; STS-51-D; STS-51-G; STS-51-I; STS-26; STS-29; STS-33; STS-31; STS-41; STS-39; STS-48; STS-42; STS-53; STS-56; STS-51; STS-60; STS-64; STS-63; STS-70; STS-82; STS-85; STS-91; STS-95; STS-96; STS-103; STS-92; STS-102; STS-105; STS-114; STS-121; STS-116; STS-120; STS-124; STS-119; STS-128; STS-131; STS-133
* *Atlantis* (1985—2011): STS-51-J; STS-61-B; STS-27; STS-30; STS-34; STS-36; STS-38; STS-37; STS-43; STS-44;STS-45; STS-46; STS-66; STS-71; STS-74; STS-76; STS-79; STS-81; STS-84; STS-86; STS-101; STS-106; STS-98; STS-104; STS-110; STS-112; STS-115; STS-117; STS-122; STS-125; STS-129; STS-132; STS-135
* *Endeavour* (1992—2011): STS-49; STS-47; STS-54; STS-57; STS-61; STS-59; STS-68; STS-67; STS-69; STS-72; STS-77; STS-89; STS-88; STS-99; STS-97; STS-100; STS-108; STS-111; STS-113; STS-118; STS-123; STS-126; STS-127; STS-130; STS-134

 |
|  |
|  Starptautiskās kosmosa stacijasekspedīcijas(kopš 2000) | 
* 1.
* 2.
* 3.
* 4.
* 5.
* 6.
* 7.
* 8.
* 9.
* 10.
* 11.
* 12.
* 13.
* 14.
* 15.
* 16.
* 17.
* 18.
* 19.
* 20.
* 21.
* 22.
* 23.
* 24.
* 25.
* 26.
* 27.
* 28.
* 29.
* 30.
* 31.
* 32.
* 33.
* 34.
* 35.
* 36.
* 37.
* 38.
* 39.
* 40.
* 41.
* 42.
* 43.
* 44.
* 45.
* 46.
* 47.
* 48.
* 49.
* 50.
* 51.
* 52.
* 53.
* 54.
* 55.
* 56.
* 57.
* 58.
* 59.
* 60.
* 61.
* 62.
* 63.
* 64.
* 65.
* *66.*
* *67.*
* *68.*
* *69.*
* *70.*

 |

 |